CELEX: 62019TN0492
Language: fi
Date: 2019-07-05 00:00:00
Title: asia T-492/19: Kanne 5.7.2019 — GlaxoSmithKline Finance ja Setfirst v. komissio

16.9.2019   
            
            
               FI
            
            
               Euroopan unionin virallinen lehti
            
            
               C 312/33
            
         
      Kanne 5.7.2019 — GlaxoSmithKline Finance ja Setfirst v. komissio
      (asia T-492/19)
      (2019/C 312/28)
      Oikeudenkäyntikieli: englanti
      
         Asianosaiset
      
      
         Kantajat: GlaxoSmithKline Finance plc (Brentford, Yhdistynyt kuningaskunta) ja Setfirst Ltd (Brentford) (edustajat: K. Bacon, QC, ja asianajaja A. Lyle-Smythe)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kokonaisuudessaan Euroopan komission valtiontuesta SA.44896, jonka Yhdistynyt kuningaskunta on täytäntöönpannut ulkomaisten väliyhtiöiden konsernirahoitukseen sovellettavan vapautuksen osalta, 2.4.2019 antaman päätöksen C(2019) 2526 final
               
            
                  —
               
               
                  toissijaisesti kumoamaan riidanalaisen päätöksen siltä osin kuin se koskee tai saattaa koskea tosiasiallisesti perustettuja ulkomaisia väliyhtiöitä, jotka harjoittavat tosiasiallista taloudellista toimintaa toisessa jäsenvaltiossa
               
            
                  —
               
               
                  toissijaisesti kumoamaan riidanalaisen päätöksen sikäli kuin siinä ei anneta adressaatille riittävästi tietoa takaisinperittävän tuen täsmällisen määrän laskemiseksi ilman kohtuuttomia vaikeuksia
               
            
                  —
               
               
                  toissijaisesti kumoamaan riidanalaisen päätöksen asianmukaiseksi katsomissaan määrin ja
               
            
                  —
               
               
                  joka tapauksessa velvoittamaan komissio korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan komissio teki oikeudellisen virheen ja esitti puutteelliset perustelut, kun se katsoi, että konsernirahoitukseen sovellettava vapautus on etu, koska kun on kyse toiseen jäsenvaltioon tosiasiallisesti sijoittautuneista ulkomaisista väliyhtiöistä (CFC), tuomion Cadbury Schweppes (1) vaikutus on se, että niiden emoyhtiöiden ei pitäisi joutua maksamaan minkäänlaista CFC-veroa (ei edes alennettua veroa, joka kannetaan osittaisen konsernirahoitukseen sovellettavan vapautuksen vuoksi).
               
            
                  2)
               
               
                  Toinen kanneperuste, jonka mukaan komissio teki oikeudellisen virheen ja ilmeisen arviointivirheen eikä esittänyt riittäviä perusteluja, kun se katsoi, että konsernirahoitukseen sovellettava vapautus ei ole oikeutettavissa sijoittautumisvapauden noudattamisen varmistamisella.
               
            
                  3)
               
               
                  Kolmas kanneperuste, jonka mukaan komissio teki oikeudellisen virheen ja ilmeisen arviointivirheen, kun se katsoi, että konsernirahoitukseen sovellettava vapautus ei ole oikeutettu poikkeus, joka perustuu tarpeeseen välttää sellainen monitahoinen ja kohtuuttoman työläs voittojen kohdentaminen avainhenkilötoimintaan, joka perustuu OECD:n lähestymistapaan voittojen jakamisesta kiinteisiin toimipaikkoihin.
               
            
                  4)
               
               
                  Neljäs kanneperuste, jonka mukaan komissio teki oikeudellisen virheen, kun se jätti toimittamatta riittävät tiedot takaisinperimistä koskevista parametreistä.
               
            
         (1)  Tuomio 12.9.2006, Cadbury Schweppes ja Cadbury Schweppes Overseas v. Commissioner of Inland Revenue (Case C-196/04, EU:C:2006:544).